ડિરેક્ટર વિશાલ પંડ્યા ઈન્ટરનેશનલ વુમન્સ ડેના દિવસે નારીને એક ગિફ્ટ આપે છે. પોતાની ‘હેટ સ્ટોરી’ સિરીઝની ફિલ્મોના ચોથા મણકાના બિગનિંગથી એન્ડ સુધી સ્ત્રીને એક ઑબ્જેક્ટની જેમ, જાણે કે કોઈ વસ્તુ હોય એમ રજૂ કરે છે. બધાં જ સ્ત્રીપાત્રોને એવી રીતે રજૂ કરવામાં આવ્યા છે જાણે એ ચીસો પાડીને કહેતાં હોયઃ ‘મને જુવો… મારા શરીરને જુવો…’ અને પછી અંતમાં (ઈન્ટરનેટ પર થોડું સર્ફિંગ કરીને) સ્ત્રી પર થતા જુલમ, છેડછાડ (ક્રાઈમ અગેન્સ્ટ વીમેન, સે નો ટુ ઈવ ટિઝિંગ, વગેરે)ના થોડા આંકડા આપી દે છે. ફિનિશ.